CELEX: E2014P0006
Language: da
Date: 2014-01-14 00:00:00
Title: Sag anlagt den 14. januar 2014 af EFTA-Tilsynsmyndigheden mod Island (Sag E-6/14)

28.5.2014   
            
            
               DA
            
            
               Den Europæiske Unions Tidende
            
            
               C 163/11
            
         Sag anlagt den 14. januar 2014 af EFTA-Tilsynsmyndigheden mod Island
   (Sag E-6/14)
   (2014/C 163/10)
   EFTA-Tilsynsmyndigheden, Rue Belliard 35, 1040 Bruxelles, Belgien, har ved Gjermund Mathisen og Auður Ýr Steinarsdóttir, som befuldmægtigede, den 14. januar 2014 anlagt sag mod Island ved EFTA-Domstolen.
   EFTA-Tilsynsmyndigheden har nedlagt følgende påstande:
   
               1.
            
            
               Det fastslås, at Island har tilsidesat sine forpligtelser i henhold til den retsakt, der er omhandlet i punkt 5 i kapitel XXIX i bilag II til aftalen om Det Europæiske Økonomiske Samarbejdsområde (Kommissionens direktiv 2008/43/EF af 4. april 2008 om oprettelse i henhold til Rådets direktiv 93/15/EØF af et system til id-mærkning og sporing af eksplosivstoffer til civil brug), som tilpasset til aftalen ved protokol 1 hertil, og i henhold til EØS-aftalens artikel 7, idet Island ikke inden for den fastsatte frist har vedtaget alle de foranstaltninger, som er nødvendige for at gennemføre nævnte retsakt, eller ikke har underrettet Tilsynsmyndigheden herom.
            
         
               2.
            
            
               Island tilpligtes at betale sagens omkostninger.
            
         
      Retlige og faktiske omstændigheder samt søgsmålsgrunde:
   
   
               —
            
            
               EFTA-Tilsynsmyndigheden har i stævningen gjort gældende, at Island inden den 3. september 2013 ikke har efterkommet EFTA-Tilsynsmyndighedens begrundede udtalelse af 3. juli 2013 om denne stats manglende gennemførelse i den nationale retsorden af Kommissionens direktiv 2008/43/EF af 4. april 2008 om oprettelse i henhold til Rådets direktiv 93/15/EØF af et system til id-mærkning og sporing af eksplosivstoffer til civil brug (»retsakten«), som omhandlet i punkt 5 i kapitel XXIX i bilag II til aftalen om Det Europæiske Økonomiske Samarbejdsområde, som tilpasset til aftalen ved protokol 1 hertil.
            
         
               —
            
            
               EFTA-Tilsynsmyndigheden har gjort gældende, at Island har tilsidesat sine forpligtelser i henhold til retsaktens artikel 15 og EØS-aftalens artikel 7, idet Island ikke inden for den fastsatte frist har vedtaget alle de foranstaltninger, som er nødvendige for at gennemføre retsakten, eller ikke har underrettet Tilsynsmyndigheden herom.